SALAAM ALEIKUM
Jumalasta puhutaan paljon. Monet myös uskovat Jumalaan.
Jumalaa kutsutaan useilla eri nimillä, kuten Elohim, Adonai ja El Shaddai.
Onko Jeesus Kristus Jumala? Entä onko Jumala yksi, kaksi vai kolme?
Tervetuloa jälleen Salaam Aleikum -ohjelman pariin!
Vieraanamme on tuttuun tapaan rabbi Jason.
Mukava tavata taas! Shalom achi, veljeni.
Mitä kuuluu? - Oikein hyvää. Hienoa olla taas täällä.
Tämänkertainen aihe on hyvin tärkeä. On innostavaa saada syventyä siihen.
Jumalasta puhutaan paljon, kuten olemme jo aiemmin todenneetkin.
Monet yrittävät lähestyä aihetta filosofisesti.
Kristityt taas puhuvat Isästä, Pojasta ja Pyhästä Hengestä.
Ollessani muslimi ajattelin, että on vain yksi jumala, Allah.
Käsitys yhdestä Jumalasta on myös juutalaisuuden peruslähtökohta.
Voisitko nyt johdatella meitä tähän aihepiiriin?
Kuinka tästä aiheesta voi puhua? Onko sellaisia yhdistäviä tekijöitä, -
jotka auttavat meitä ymmärtämään toisiamme?
Jokainen juutalainen oppii jo lapsena -
seuraavan raamatunkohdan: -
Shma israel adonai eloheinu adonai echad.
"Kuule, Israel! Herra, meidän Jumalamme, Herra on yksi."
Olemme keskustelleet Jumalan luonteesta: -
Hän on pyhä, kaikkivaltias, kaikki- tietävä, armollinen, myötätuntoinen...
Heprealaisessa Raamatussa ja juutalaisuudessa yksi tärkeimmistä -
ja perustavanlaatuisimmista totuuksista on se, että Jumala on yksi.
Sehän on monoteismin ydinajatus.
Se juuri erotti Abrahaminkin kaikista muista aikalaisistaan.
Monoteismi, yksijumalaisuus, -
on niin juutalaisuuden, kristinuskon kuin islaminkin perusta.
On tärkeä ymmärtää, mitä sillä tarkoitetaan.
Miten itse ymmärsit asian ollessasi muslimi?
Koraanissa, ja siellä erityisesti suurassa 112 sanotaan, -
että Allah "ei ole (toista) synnyttänyt-
eikä ole (toisesta) syntynyt. Ketään ei ole hänen vertaistaan."
On kysymys siis yhdestä jumalasta.
Hän istuu valtaistuimellaan, ajan ja paikan ulkopuolella, -
eikä hän ole yhteydessä ihmiseen.
Islamin keskeisin opinkappale on tawhid.
Se tarkoittaa ykseyttä: Allah on yksi. Jatkamme tästä kohta.
Mainitsit äsken Sheman eli Kuule, Israel! -rukouksen.
Voiko sen ajatella olevan juutalainen uskontunnustus?
Se on juutalaisuuden perustavin uskontunnustus ja julistus.
Juutalaiset lausuvat Sheman heti aamulla herättyään -
sekä juuri ennen nukkumaanmenoa illalla.
Kuule, Israel! -tunnustus lausutaan yleensä myös silloin, -
kun henkilö on siirtymässä ajasta ikuisuuteen.
Ja kuten olen jo maininnutkin, -
Shema on ensimmäinen teologinen totuus ja julistus, -
jonka jokainen juutalainen oppii jo lapsena.
Myös islamilla on oma uskontunnustuksensa, šahada: -
"Ei ole muuta jumalaa kuin Allah ja Muhammad on Hänen lähettiläänsä."
Minusta on kiinnostavaa, että myös juutalaisilla on uskontunnustus.
Olen kuullut, että se lausutaan lau- laen. Tapahtuuko se varhain aamulla?
Shema lausutaan yleensä niin, että peitetään silmät kolmella sormella.
Sillä ilmennetään keskittymistä Jumalaan.
Kolme sormea muistuttaa myös kirjainta shin, -
joka on Jumalan Shaddai-nimen ensimmäinen kirjain.
Shma Israel -
adonai eloheinu -
adonai echad.
Baruch shem kevod -
malchuto leolam vaed.
Kuule, Israel! Herra, meidän Jumalamme, Herra on yksi.
Siunattu olkoon Hänen valtakuntansa nimi ikuisesti.
Tämä on siis ehdottomasti tärkein uskontunnustus juutalaisuudessa.
Jos jostakin juutalaiset ovat yhtä mieltä, niin Jumalan ykseydestä.
Voisitko nyt avata meille Shema-uskontunnustusta tarkemmin?
Millä tavalla Kuule, Israel! -tunnustus todistaa Jumalan ykseydestä?
Kyseessä on tietysti ensinnäkin asia, -
joka yhdistää kolmea monoteististä eli yksijumalaista uskontoa, -
juutalaisuutta, islamia ja kristinuskoa.
On erittäin tärkeä ymmärtää, -
mitä Shemassa sanotaan ja mitä siinä ei sanota.
Ihmisiä tuntuu usein hämmentävän, kun sanotaan, että Jumala on yksi.
Kun lausumme "Jumala on yksi", -
tarkoitus ei ole määritellä jumaluuden luonnetta.
"Jumala on yksi" -ilmaisulla huomio kiinnitetään Jumalaan entiteettinä.
Yksinkertaisemmin sanottuna sillä ei siis kuvailla Jumalan luonnetta, -
vaan kysymys on Jumalan identiteetistä -
suhteessa ihmiseen, luomakuntaan ja erityisesti Israeliin.
Se, mitä Shema-rukouksella todella tarkoitetaan...
"Kuule, Israel! Herra, meidän Jumalamme, Herra on yksi."
Se merkitsee, että ihmisen ei tule pal- voa ketään muuta kuin yksin Jumalaa.
Ei ole toista Luojaa, Kuningasta ja Valtiasta.
Jumala yksin on -
palvontamme, rakkautemme ja uskollisuutemme arvoinen.
Ainoastaan Jumala eikä kukaan muu.
Ei siis ole ketään toista Hänen vertaistaan.
Eikä ketään muuta palvomisen arvoista.
Aivan niin. Jumala on kaiken olemassa olevan luoja.
Hän loi kaiken yksin. Enkeleitäkään ei ollut ennen luomistyötä.
Jumala ei saanut apua luoduilta. Hän on siis ainoa luoja.
Sen lisäksi Jumala on luomakunnan ainoa Kuningas ja Hallitsija.
Ei ole ketään Hänen vertaistaan, eikä ketään muuta tule palvoa.
Usko yhteen Jumalaan erotti Abrahaminkin radikaalisti muista.
Tuolloin kansat olivat polyteistisiä, eli he palvoivat monia jumalia.
Jokaisella heimolla, asuinseudulla ja asialla oli omat jumalansa.
Kun Abraham omaksui uskon yhteen Jumalaan, -
se tarkoitti, että hän palvoi ja palveli siitä lähtien vain Jumalaa.
Kaikki muu olisi ollut epäjumalanpalvelusta.
Ei ollut enää tarvetta muille jumalille. Ensimmäisessä käskyssä sanotaan: -
"Minä olen Herra, sinun Jumalasi, joka vein sinut pois Egyptin maasta...
Älä pidä muita jumalia minun rinnallani."
Mitä tällä tarkoitetaan? Sitä, että meidän ei tule palvoa, palvella -
tai kumartaa ketään muuta kuin yhtä todellista Jumalaa.
Kaikki muut ovat vääriä jumalia.
Kyse ei siis ole Jumalan ulkoisesta olemuksesta, -
vaan siitä, että Jumalaan ei voi rinnastaa ketään eikä mitään muuta.
Juuri niin. Kun sanotaan, että Jumala on ainutlaatuinen, -
tarkoitetaan, että Hän on kaikki muut pois sulkeva: Hän on ainoa.
Tämä on erittäin tärkeä seikka ymmärtää. Ihmiset nimittäin -
tuntuvat usein ajattelevan, että yhdellä viitataan lukumäärään.
Kysymys ei ole kuitenkaan ― käytän nyt hienoa sanaa ―
ontologisesta, olemassaoloa ja ole- vaisen luonnetta koskevasta asiasta.
Jumalan ykseydellä ei tarkoiteta Hänen olemustaan ja luonnettaan.
Sillä tarkoitetaan ihmisen suhdetta yhteen ja ainoaan Jumalaan.
Hepreassa on kaksi sanaa, joilla voidaan kuvata Jumalan ykseyttä.
Ensimmäinen on jachid, ja toinen on echad.
Monet tulkitsevat Shemaa -
ikään kuin siinä käytettäisiin Jumalasta sanaa jachid eikä echad.
Onko arabiassakin kaksi eri sanaa luvulle 'yksi'?
On kyllä, ahad ja wahid. - Mitä eroa niillä on?
Sanaa ahad käytetään, kun jokin on yksi monista.
Sana wahid taas tarkoittaa yhtä ainoaa.
Hepreassa on kutakuinkin samalla tavalla.
Heprea ja arabiahan ovat sukulaiskieliä, ja sen voi huomata.
Jos sanottaisiin, että Jumala on jachid, sillä tarkoitettaisiin, -
että Hän on ehdottomasti yksi.
Sana jachid osoittaa luku- määräistä ykseyttä, yhtä ja ainoaa.
Jos siis Jumala käsitettäisiin sanan jachid merkityksessä, -
se tekisi Uuden testamentin kolmiyh- teisyysajatuksesta epäraamatullisen.
Sana echad sen sijaan -
merkitsee yhdistynyttä, yhteen sulautunutta ykseyttä.
Ja juuri tuota echad-sanaa käytetään Shema-uskontunnustuksessa.
Kysymys on siis yhdistyneestä ykseydestä.
Tämä ajatus löytyy Raamatusta. Heprealaisissa Kirjoituksissa -
sanaa echad käytetään juuri tässä yhdistyneen ykseyden merkityksessä.
Heprealaisessa Raamatussa eli Tanachissa -
sanaa echad käytetään ensimmäisen kerran -
Ensimmäisen Mooseksen kirjan 2. luvussa jakeessa 24.
Siinä puhutaan siitä, -
miten mies ja vaimo tulevat yhdeksi lihaksi, basar echad.
Basar tarkoittaa lihaa, echad yhtä. Kahdesta ihmisestä tulee yksi liha.
Eli tässä kohdassa käytetään echad-sanaa.
Sulautuvatko mies ja nainen kirjaimellisesti yhdeksi? Eivät.
Mutta avioliitossa on oltava sellainen keskinäinen yhteys, -
että miehestä ja naisesta muodostuu yhtenäinen yksikkö.
Kaikista eroavaisuuksistaan huolimatta -
mies ja nainen voivat yhdistyä yhdeksi.
Samankaltainen ajatus löytyy myös kohdasta 2. Moos. 26:6.
Siinä puhutaan ilmestysmajasta, israelilaisten jumalanpalveluspaikasta.
"...siitä tulee yhtenäinen asumus." Tässäkin käytetään sanaa echad, yksi.
Ilmestysmaja koostuu monista eri osista, -
mutta samalla se on yksi yhtenäinen kokonaisuus.
Ilmestysmajan monista erilaisista osista -
muodostuu siis yksi, jakamaton kokonaisuus, echad.
"Yksi" voi merkitä myös yhdistelmänomaista kokonaisuutta.
Tästä esimerkkinä voi mainita kertomuksen siitä, -
miten Mooses lähetti 12 miestä vakoilemaan Kanaanin maata.
Raamatussa kerrotaan, että kun vakoojat palasivat takaisin, -
he kantoivat mukanaan -
yhtä viinirypäleterttua, eshkol anavim echad, -
― yhtä terttua, jossa oli monia yksittäisiä viinirypäleitä.
Heillä oli mukanaan anavim echad. Anavim on rypäleen monikkomuoto.
Sen lisäksi käytetään sanaa echad, joka siis tarkoittaa yhtä.
Nämä sanat yhdessä tarkoittavat yhtä viinirypäleterttua, -
joka on siis monen yksittäisen rypäleen muodostama ykseys.
Tästä herää Jumalaa koskeva kysymys.
Uskomme, että on vain yksi Jumala.
Mutta Hän ei ole jachid; Hän on echad.
Jumala ei toisin sanoen ole ehdoton numeerinen ykseys, -
vaan Hän on yhdistynyt ykseys.
Uuden testamentin mukaan Jumala on kolme, mutta samalla silti yksi.
Mutta tällaiseen ykseyteenhän sisältyy kuitenkin myös moninaisuutta.
Mainitsit esimerkin viinirypäletertusta.
Tertussahan on monia rypäleitä, mutta silti kyse on yhdestä tertusta.
Ilmestysmajakin koostuu eri osista, mutta silti se on yksi rakennelma.
Nimenomaan. On tärkeä muistaa, -
että sanaa jachid, joka tarkoittaa numeerista ykseyttä, -
ei koskaan käytetä Raamatussa Jumalasta puhuttaessa.
Sen sijaan sitä kyllä käytetään ihmisiin viitattaessa.
Niinpä Abrahamin pojasta Iisakista käytetään nimitystä jachidcha, -
joka tarkoittaa yhtä ainoaa.
Sanoitko jachidcha, merkityksessä "ainokainen poikasi"?
Kyllä. Se tulee sanasta jachid.
Tästä kaikesta herää joka tapauksessa kysymys, -
tarjoaako Raamattu perusteita ajatukselle siitä, -
että Jumala on kyllä yksi, mutta ei kuitenkaan ehdoton ykseys.
Eräs tähän liittyvä tärkeä kohta -
löytyy Danielin kirjasta.
Daniel oli merkittävä heprealainen profeetta, -
joka vietiin pakkosiirtolaisuuteen Babyloniaan.
Hän sai Jumalalta näyn.
Daniel 7:13-14 kertoo tästä näystä: -
"Minä näin yöllisessä näyssä, -
ja katso, taivaan pilvissä tuli Ihmisen Pojan kaltainen; -
ja hän saapui Vanhaikäisen tykö, ja hänet saatettiin tämän eteen.
Ja hänelle annettiin valta, kunnia ja valtakunta, -
ja kaikki kansat, kansakunnat ja kielet palvelivat häntä.
Hänen valtansa on iankaikkinen valta, joka ei lakkaa, -
ja hänen valtakuntansa on valtakunta, joka ei häviä."
Tämä on hämmästyttävä kohta.
Kenestä Daniel puhuu? Millaisen näyn hän oikein näki?
Näyssä on kaksi henkilöä.
Siinä puhutaan ensinnäkin "Vanhaikäisestä", -
jolla selvästikin tarkoitetaan Herraa, Jumalaa, Adonaita.
Toinen hahmo on -
"Ihmisen Pojan kaltainen", bar enosh.
Bar enosh, Ihmisen Pojan kaltainen, on erittäin merkityksellinen hahmo.
Näin ensinnäkin siksi, että hänet on kuvattu jumalalliseksi.
Hänen sanotaan tulleen "taivaan pilvissä".
Puhuttaessa Jumalan ilmestymisestä fyysisessä muodossa -
käytetään termiä teofania. Se tarkoittaa siis Jumalan ilmestymistä.
Kukaan muu paitsi Herra ei voi tulla "taivaan pilvissä".
Se, että Ihmisen Pojan kaltainen "tuli taivaan pilvissä", -
ilmentää hänen jumalallista luontoaan.
Toinen seikka on se, että hänet korotetaan kuninkaaksi; -
hänelle annettiin valtakunta.
"...taivaan pilvissä tuli Ihmisen Pojan kaltainen; -
ja hän saapui Vanhaikäisen tykö, ja hänet saatettiin tämän eteen.
Ja hänelle annettiin valta, kunnia ja valtakunta."
Jumalahan ei jaa kunniaansa muiden kanssa.
Hän siis puhuu tässä Jumalasta. - Niin puhuu.
Jumala ei jaa valtaistuintaan. Mutta tässä sanotaankin, -
että taivaaseen oli asetettu kaksi valtaistuinta: -
yksi Vanhaikäiselle ja toinen Ihmisen Pojan kaltaiselle.
"Kaikki kansat, kansakunnat ja kielet palvelivat häntä."
"Hänen valtansa on iankaikkinen valta... -
hänen valtakuntansa on valtakunta, joka ei häviä."
Herrahan on ainoa, jota saa palvoa.
Uusi testamentti puhuu samantapaisesti: -
"...kaikkien polvien pitää notkistuman -
... jokaisen kielen pitää tunnustaman, että Jeesus Kristus on Herra."
Hänellä on siis ihmisen muoto.
On kaksi valtaistuinta ja kaksi jumalallista hahmoa.
Toinen on vanhempi, eli Vanhaikäinen, -
ja toinen taas nuorempi, eli Ihmisen Pojan kaltainen.
Ajatus siitä, että taivaassa on kaksi valtaistuinta tai kaksi valtaa, -
on perusta Uuden testamentin ymmärtämiselle.
Juutalaisethan ovat monoteistejä: he palvelevat yhtä Jumalaa.
Jeesuksen kaikki ensimmäiset seuraajat olivat juutalaisia.
Markuksen evankeliumi käyttää Messiaasta kahta nimitystä: -
Jumalan Poika ja Ihmisen Poika.
Se, joka väittää opetuslapsien alkaneen uskoa kolmeen jumalaan, -
on siis täysin väärässä.
Näin siksi, että opetuslapset olivat juutalaisia -
ja he uskoivat kaksiluontoiseen Messiaaseen.
Juuri niin.
Markuksen evankeliumin alussa todetaan seuraavasti: -
"Jeesuksen Kristuksen, Jumalan Pojan, evankeliumin alku."
Tässä puhutaan siis Jumalan Pojasta, ben elohim.
Monet ajattelevat, -
että kun Messiasta kutsutaan Jumalan Pojaksi, -
tarkoitetaan Jumalaa, eikä Jumalalla ole poikaa.
Kyseessä on perusteellinen väärinkäsitys.
'Jumalan poika' ei itse asiassa edes viittaa jumaluuteen.
Havainnollistan tätä. Jumalahan käski kansaansa valitsemaan kuninkaan.
Kuningasta pidettiin Jumalan poikana, -
koska hänen tuli olla lähellä Jumalaa ja edustaa Jumalaa maan päällä.
Psalmeissa muun muassa sanotaan: -
"Sinä olet minun poikani, tänä päivänä minä sinut synnytin."
Psalmi 2, psalmi 110...
Jumalan pojalla, ben elohim, tarkoitetaan ihmistä, -
kuningasta, joka istuu valtaistuimella, Daavidin jälkeläistä.
'Jumalan poika' -ilmaisu ei tarkoita, että Jumala olisi synnyttänyt lapsia.
Kyse on Messiaan nimestä, jolla viitataan kuninkuuteen.
Se merkitsee myös lupausta.
Mutta se ei liity mitenkään biologisiin jälkeläisiin.
Jumalan pojalla ei edes tarkoiteta jumaluutta, -
siis Vanhan testamentin käyttämässä merkityksessä.
Asia on pikemminkin päinvastoin.
Mitä siis tulee termeihin bar enosh tai ben adam, eli Ihmisen Poikaan, -
termiin, jota käytetään Danielin kirjassa...
Markus 2 kertoo Jeesuksen tekemästä ihmeestä.
Jeesus parantaa siinä halvaantuneen miehen.
Jeesus sanoo miehelle: "Sinun syntisi annetaan anteeksi."
Uskonnolliset johtajat närkästyivät tästä Jeesuksen lauseesta.
Mark. 2:5-10 "Kun Jeesus näki heidän uskonsa, hän sanoi halvatulle: -
'Poikani, sinun syntisi annetaan anteeksi.' Mutta siellä istui -
muutamia kirjanoppineita, ja he ajattelivat sydämessään: -
'Kuinka tämä näin puhuu? Hän pilkkaa Jumalaa.
Kuka voi antaa syntejä anteeksi paitsi Jumala yksin?'
Jeesus tunsi hengessänsä, mitä he ajattelivat."
Hän kysyi: "Kumpi on helpompaa, sanoa halvaantuneelle: -
'Sinun syntisi annetaan anteeksi', vai: 'Nouse, ota vuoteesi ja käy'?
Mutta tietääksenne, -
että Ihmisen Pojalla on valta maan päällä antaa syntejä anteeksi."
Vain Jumala voi antaa syntejä anteeksi.
Jeesus ei antanut anteeksi syntejä Jumalan Poikana.
Millä nimellä hän antoi syntejä anteeksi? Ihmisen Poikana.
Jeesus nostaa tämän ajatuksen juuri Danielin kirjan 7. luvusta.
Kun juutalaiset kuulivat nimityksen "Ihmisen Poika", -
he tiesivät välittömästi, että se liittyy Danielin kirjaan.
Ja he myös tiesivät tarkasti, mitä tuo nimitys piti sisällään.
Uudessa testamentissakaan ei olisi ollut järkeä käyttää -
kyseistä nimitystä, jollei sen merkitys olisi ollut ilmeinen.
Rabbi Daniel Boyarin, joka on ortodoksijuutalainen akateemikko, -
kirjoitti hiljattain kirjan -
Qumranista löytyneiden Danielin ja Eenokin kirjakääröjen perusteella.
Boyarin puhuu siitä, kuinka ensimmäisellä vuosisadalla -
monet juutalaiset odottivat Messiasta, joka olisi jumalallinen kuningas.
He siis odottivat kuninkaakseen ja hallitsijakseen Jumalaa, -
joka saapuisi ihmisen muodossa.
Kyseessä ei ollut pakanallinen käsitys, -
vaan juutalainen, monoteistinen ajatus, -
jota Jeesuksen juutalaiset seuraajat alkoivat noudattaa.
Kyse on siis yhdestä Jumalasta, johon itseensä kuuluu moninaisuus.
Ja kun puhumme kolmesta, -
emme tarkoita sitä matemaattiselta tai biologiselta näkökulmalta.
Mainitsit kuitenkin alussa Jumalan ainutlaatuisesta ykseydestä; -
siitä, ettei ole ketään Hänen vertaistaan.
Valottaisitko tätä asiaa? Ihmiset eivät useinkaan ajattele -
palvovansa monia jumalia. Silti elämässämme voi olla useita jumalia.
Kommentoisitko tätä asiaa?
Jumalan ykseyttä voidaan hahmottaa siltä kantilta, -
miten ihmisellä on henki, sielu ja ruumis.
Myös Jumala on itsessään kolme ja samalla silti yksi.
Samaan tapaan myös Vanha testamentti on yksi, -
vaikka se koostuukin kolmesta osasta: laista, profeetoista ja kirjoituksista.
Jumala haluaa meidän ymmärtävän Hänen ykseyttään -
niin ihmisen kuin Raamatun rakenteen näkökulmasta.
Jumala vihaa epäjumalia, koska epä- jumalat hajottavat ja murtavat meitä.
Epäjumala voi olla mikä tahansa asia, jonka asetamme Jumalan paikalle -
ja jonka odotamme vastaavan tarpeisiimme.
Uskonnosta, aviopuolisosta tai työstä saattaa tulla epäjumala.
Meidän tulee katsoa Jumalaan -
ja rakastaa Häntä kaikesta sydämestämme ja voimastamme.
Jumalan on oltava elämämme keskiössä.
Nimenomaan tätä tarkoitetaan sillä, kun sanotaan, että Jumala on yksi.
Aamen. Kiitos paljon, habibi, rakas ystäväni!
Jumala olkoon kanssasi. Näemme taas seuraavassa jaksossa.
Suomennos: Sirpa Bågman